Muistio

Vaskin kokoelmatoimijat

 10.8.2018

Vaski-kirjastojen kokoelmatyöryhmän kokous

Aika keskiviikko 15.8.2018 klo 14 -

Paikka Turun kaupungin pääkirjasto, kokoushuone kahvila Siriuksen yläkerrassa

Läsnä Kaisa Hypén (pj.) Turku

 Anu Lehtonen-Sonkki Kaarina

 Elisa Mörsky Uusikaupunki

 Arja Rytkönen Kaarina

 Maija Suoyrjö Turku

 Säde Vainio Salo

 Jan-Erik Ylitalo Rusko

KÄSITELTÄVÄT ASIAT

1. **Kokoelmalinjausten päivitys**

Asialistan liitteenä oli muokattu versio Vaskien laajemmista linjauksista ja sitä ja saapuneita kommentteja käytiin läpi kohta kohdalta. Tekstiä muokattiin ja ajatusta terävöitettiin

Mietitään myös, miten linjauspaperi toimii suhteessa asiakkaisiin ja henkilökuntaan: tuoko se näille ryhmille tietoa Vaskien kokoelmista? Onko tämä linjauspaperi vai kuvaus kokoelmista?

Sovittiin, että linjaus kirjoitetaan puhtaaksi em. keskustelun pohjalta ja lopputulos käydään vielä kerran yhdessä läpi seuraavassa palaverissa 17.9.2018 klo 13.00. Linjaukset menevät työvaliokunnan (2.10.) ja johtoryhmän (9.10.) syksyn toisiin kokouksiin, ja niiden pitää olla valmiit viimeistään 25.9. Aikaa on siis vielä ihan mukavasti.

1. **e-aineistoasiaa**

Todettiin, että Turun e-informaatikoksi on valittu 1.6.2018 alkaen Maija Suoyrjö.

Maija on myös Vaskin kokoelmatyöryhmän jäsen.

Maija esitteli ajankohtaisia e-aineistoihin liittyviä asioita:

* Flipsterin koekäyttö on saanut enimmäkseen positiivista palautetta
* sähköiset oheislukemistot kouluille -kokeilun tulosten yhteenveto on vielä kesken
* e-aineistojen käyttötilastojen mukaan käyttö kasvaa tasaisesti ja varaukset ovat lisääntyneet myös e-kirjoissa.
* ensi vuoden e-aineistoasiaa käsitellään alustavasti Vaski-johtoryhmän kokouksessa 4.9.

FinELibin uudistettu sopimus on ollut kommentoitavana. Luonnoksen mukaan näyttäisi siltä, että yleiset kirjastot ovat suorassa asiakassuhteessa FinELibiin. FinELib neuvottelee LM Tietopalveluiden kanssa mahdollisuudesta hankkia ePress ja eMagz konsortion kautta.

1. **Varatuimmat elokuvat**

Varatuimmat elokuvat eivät juuri päädy kuukausittain otettavien varatuimpien listalle, koska varausmäärät eivät ole samaa luokkaa kuin kirjojen. Kuitenkin elokuvien varausmäärät suhteessa varattaviin kappaleisiin saattavat olla kysytyimpien kirjojen tasolla. Elokuvia harvemmin on jokereina, mutta täydennyskappaleiden hankinnan kannalta voisi olla hyvä listata myös varatuimmat elokuvat. Oman ongelmansa muodostavat blu-ray-formaatin elokuvat, joita ei hankita juuri muualle kuin Turkuun ja jonkin verran Kaarinaan mutta joihin kohdistuu paljon varauksia. Tässä poiminta varatuimmista blu-ray-elokuvista 10.8.:

|  |  |  |  |  |  |  |  |
| --- | --- | --- | --- | --- | --- | --- | --- |
| 3698181 | The shape of water  | 63 |  | 2 kpl hankinnassa | Turku | 1 kpl hank | Kaarina ja Lieto |
| 3752189 | Black Panther.  | 46 |  | 2 kpl saap, 1 hank. | Turku |  |  |  |
| 3698271 | Three billboards outside Ebbing, Missouri  | 45 |  | 2 kpl lainattavia | Turku |  |  |  |
| 3698237 | Murder on the Orient Express  | 39 |  | 2 kpl lainattavia | Turku |  |  |  |
| 3728045 | Darkest hour  | 36 |  | 2 kpl lainattavia | Turku |  |  |  |
| 3746372 | Deadpool, 2. | 35 |  | 2 kpl lainattavia | Turku |  |  |  |
| 3743253 | You were never really here  | 30 |  | 2 kpl hankinnassa | Turku |  |  |  |
| 3752723 | Tomb Raider (2018).  | 30 |  | 1 kpl saap | Turku | 1 kpl hank | Laitila |  |
| 3746522 | Ready player one.  | 29 |  | 1 kpl hankinnassa | Turku |  |  |  |
| 3752637 | The Post.  | 29 |  | 1 kpl hank, 1 kpl saap | Turku |  |  |  |
| 3728042 | Call me by your name  | 27 |  | 2 kpl lainattavia | Turku |  |  |  |

Todettiin että hankinta nykymuodossa ei ole kovin tasa-arvoista, sillä olemassa olevaa bluray-kokoelmaa varataan ja lainataan kuitenkin yhä enemmän koko vaskin alueella. Kirjavarausten varatuimmat-listan rinnalle olisi ehkä hyvä nostaa elokuvavarausten varatuimmat-lista, jotta ongelma tulisi näkyväksi ja myös muut vaskikirjastot alkaisivat myös hankkia kyseistä aineistoa.

1. **Kellutuksen käyttöönoton vaikutuksista Turussa**

Kohta jätettiin käsittelemättä ajan puutten vuoksi.

1. **Muut asiat**

Kirjallisuuden tarjouspyyntö julkaistaan syyskuun alussa.

Hankintaportaaliin liittyvät keskustelu- ja opastustilaisuudet Turun kaupunginkirjaston Studiossa perjantaina 14.9. ja tiistaina 18.9. klo 13. Lisätietoa Vaskin ekstranetista:

<https://vaski.wordpress.com/2018/06/11/ennakkotieto-koulutusta-keskustelua-hankintaportaalista/#respond>

Bookyn karhulaskuja on tullut jo useisiin Vaskikirjastoihin. Asiaa selvitellään, mutta yksinkertaista ja selkeää ”oikeaa toimintatapaa” ei toistaiseksi ole löydetty.

1. **Seuraavan kokouksen ajankohta**

Seuraava kokous pidetään Turun pääkirjastossa 17.9.2018 klo 13-16

1. **Kokouksen päättäminen**

Kokous päättyi klo 16.00